Măsura a fost luată în urma evaluării la fața locului a incidentului apărut de către specialiștii Apele Române Argeș-Vedea și ai Sistemului de Gospodărire a Apelor Ilfov-București. Mai mult, aceștia au decis, de comun acord cu constructorul, să mențină segmentul din Râul Dâmbovița dintre Operă și planșeul de la Unirii secat pentru următoarea perioadă de timp.
"În acest interval, se va face o estimare fizică și valorică corectă a lucrărilor de reabilitare necesare pentru remedierea situației. Finanțarea lucrărilor va fi asigurată din sursele proprii ale instituției. Manevrele de golire totală a biefului Operetă au fost executate controlat duminică, în data de 24 martie, cu scopul de a fi asigurate condițiile optime pentru vizualizarea incidentului apărut.
Vortexul a fost identificat de agentul hidrotehnic de la formația noastră de lucru din cadrul Administrației Bazinale de Apă Argeș-Vedea- Sistemul de Gospodărire a Apelor Ilfov-București.
Scandal în Argeș: Sătenii au început să-și împartă parcele, după ce un politician le-a promis "pământ gratuit" în schimbul votului
Până în acest moment, s-a intervenit în regim de urgență, cu forțe proprii, cu o folie ancorată cu saci de nisip pentru a opri provizoriu inflitrația apei.
În același timp, în urma golirii biefului Operetă, au fost identificate o serie de deșeuri reprezentând lucruri aruncate de oameni în cuva de apă curată a râului Dâmbovița, roți de mașină, trotinete (peste 20) etc", spun Apele Române într-o postare pe rețelele sociale.
"Facem un apel la populație de a fi mai responsabilă cu mediul și natura din jurul său. Cu toții trebuie să înțelegem că pentru a avea ape curate, este nevoie să aruncăm gunoaiele doar în locurille special amenajate", atenționează Apele Române.
Reprezentanţii instituţiei precizează că porţiunea cuprinsă între Operă şi Unirii va rămâne golită de apă cel puţin până la sfârşitul acestei săptămâni.